Хафез
Ако внезапно, в час необясним…

Превод от персийски (фарси): Йордан Милев, 1969

chitanka.info

Ако внезапно, в час необясним,

самотен затъжа под свода син,

ако в плътта ми болката за миг

се вбие безнадеждно като клин —

не ме измъчвай ти: лекарства пий —

аз ненавиждам техния пелин.

Ти само чаша с вино ми подай

и лютнята под пролетния крин.

Не ме ли излекува туй, за мен

две устни намери като рубин.

Ако и с тях не оздравея аз,

разказвай, че е мъртъв Шамс-ад Дин.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.